cyanic-selkie/wikianc huggingface dataset:
సత్యదేవ్ నారాయణ్ ఆర్య
సత్యదేవ్ నారాయణ్ ఆర్య (జననం 1937 జూలై 1) భారత దేశానికి చెందిన రాజకీయ నాయకుడు ప్రస్తుతం త్రిపుర రాష్ట్ర గవర్నరుగా విధులు నిర్వహిస్తున్నాడు. బీహార్ రాష్ట్రానికి చెందిన భారతీయ జనతా పార్టీ సీనియర్ నాయకుడు అయిన ఇతను ఇంతకు పూర్వం హర్యానా గవర్నర్‌గా కూడా సేవలు అందించాడు. బీహార్ శాసనసభకు రాజకీయ నియోజకవర్గం నుండి వరుసగా ఎనిమిది సార్లు ఎన్నికయ్యాడు.
మూలాలు
వర్గం:1937 జననాలు వర్గం:జీవిస్తున్న ప్రజలు వర్గం:త్రిపుర గవర్నర్లు
ఆంధ్ర ప్రదేశ్ మండలాలు
వర్గం:విలీనం నుండి దారిమార్పు తరగతి వ్యాసాలు
డెన్మార్క్‌లో హిందూమతం
alt=Hindu goddess Kali, National Museum, Copenhagen|thumb| కోపెన్‌హాగన్ లోని నేషనల్ మ్యూజియంలో హిందూ దేవత కాళి. డెన్మార్క్‌లో హిందూమతం మైనారిటీ మతం. 2020 నాటికి డెన్మార్క్ లో 30,000 (0.5%) మంది హిందువులు ఉన్నారు.
చరిత్ర
శ్రీలంకలో తీవ్రమవుతున్న ఘర్షణ కారణంగా 1983లో శ్రీలంక తమిళ మూలానికి చెందిన హిందువులు మొదటగా డెన్మార్కు వచ్చారు. వీరిలో ఎక్కువ మంది పురుషులు. వారిని శరణార్థులుగా వర్గీకరించారు. ఆ తరువాత వారు పెళ్ళి చేసుకోవడం గాని, తాము వదలి వచ్చిన కుటుంబాన్ని తెచ్చుకోవడం గానీ చేసారు. దాదాపు సగం మంది తమిళులకు డేనిష్ పౌరసత్వం మంజూరు చేసారు.
శ్రీలంక తమిళ మూలానికి చెందిన ఈ హిందువులు సమీప భవిష్యత్తులో శ్రీలంకలో వివాదానికి ఎటువంటి పరిష్కారం దొరకదని గ్రహించారు. వారు డెన్మార్క్‌లో తమ సాంస్కృతిక, మతపరమైన ఆచారాలలో కొన్నింటిని పునర్నిర్మించడం లేదా పునర్వ్యవస్థీకరించడం ప్రారంభించారు.
జనాభా వివరాలు
2010 అంచనా ప్రకారం డెన్మార్క్ లో సుమారు 12,000 హిందువులు ఉన్నారు.
శ్రీలంక, భారతీయ మూలాలున్నవారు డెన్మార్క్‌లోని హిందువులలో ఎక్కువ మంది ఉన్నారు. 2017లో మొత్తం 57 లక్షల జనాభాలో సుమారు 18,000–19,000 మంది హిందువులు ఉన్నారు. మొత్తం జనాభాలో ఇది 0.3%.
డానిష్ జాతి సమాజంలో హిందూ మతం కూడా ప్రాతినిధ్యం వహిస్తుంది. డానిష్ జాతీయుల్లో దాదాపు 2,000 మంది హిందూ-సంబంధ సమూహాలకు గాని, హిందూ-ప్రేరేపిత సమూహాలకు గానీ చెందినవారు.
దేవాలయాలు
డెన్మార్క్‌లో ఐదు హిందూ దేవాలయాలు ఉన్నాయి. రెండు వినాయకుడి ఆలయాలు, మిగతావి దేవత అభిరామికి చెందినవి. ISKCON దేవాలయాలు కూడా ఉన్నాయి.
హిందూ సమాజం
డెన్మార్క్‌లో 9 నమోదైన హిందూ సమూహాలు ఉన్నాయి, వాటిలో హిందూ స్వయంసేవక్ సంఘ్ అనే సంస్థ ఒకటి.
2011లో, పశ్చిమ కోపెన్‌హాగన్‌లోని ఒక హిందూ దేవాలయంపై ముస్లిం యువకుల బృందం దాడి చేసి, రాళ్లు విసిరి కిటికీలను పగలగొట్టింది. ఒక పోలీసు అధికారి వచ్చి, జరిగిన నష్టాన్ని గమనించి వెళ్లిపోయాడు. అరగంట తర్వాత, దాడికి పాల్పడిన అదే గుంపు మరింత మందితో వచ్చి, మళ్లీ రాళ్లు విసిరి, తోటలోకి ప్రవేశించి, తులసి గదిలో వీధికి ఎదురుగా ఉన్న అన్ని కిటికీలను బద్దలు కొట్టింది.
మూలాలు
వర్గం:దేశాల వారీగా హిందూమతం వర్గం:డెన్మార్క్
మద్రాస్ మ్యూజిక్ అకాడమీ
మద్రాస్ మ్యూజిక్ అకాడమీ (ఆంగ్లం: Madras Music Academy) అనేది దక్షిణ భారతదేశంలోని మొట్టమొదటి సంగీత అకాడమీలలో ఒకటి. 1920వ దశకం ప్రారంభంలో ఈ సంగీత అకాడమీ (తమిళం: சங்கீத வித்வத் சபை, సంగీత విద్వత్ సభ) ప్రముఖ సంగీత విద్వాంసుల కోసం ఒక సమావేశ మందిరం. ప్రధానంగా కర్ణాటక సంగీత కళారూపాన్ని ప్రోత్సహించడం దీని ఉద్దేశం. 1930లలో భారతీయ శాస్త్రీయ నృత్య రూపమైన భరతనాట్యం పునరుజ్జీవనంలో ఇది కీలక పాత్ర పోషించింది.
మద్రాస్ మ్యూజిక్ అకాడమీ ఆధ్వర్యంలో టీచర్స్ కాలేజ్ ఆఫ్ కర్నాటిక్ మ్యూజిక్ అని పిలవబడే సంగీత కళాశాలను కూడా నడుపుతున్నారు, దానిని అనేక మంది ప్రముఖ సంగీత విద్వాంసులు నిర్వహిస్తారు. టైగర్ వరదాచారి, అప్ప అయ్యర్, వలాది కృష్ణయ్యర్, ముదికొండన్ వెంకట్రామ అయ్యర్ వంటి సంగీత విద్వాంసులు ఎందరో ఈ కళాశాల ప్రిన్సిపాల్ గా వ్యవహరించినవారిలో ఉన్నారు.
గ్రంధాలయం
మ్యూజిక్ అకాడమీ కె. ఆర్. సుందరం అయ్యర్ మెమోరియల్ లైబ్రరీ ని నిర్వహిస్తోంది. దీని కార్యకలాపాల అభివృద్ధికి ఎస్. విశ్వనాథన్ విరాళంగా రూ. 1,00,000 ఇచ్చారు. టీచర్స్ కాలేజ్ ఆఫ్ మ్యూజిక్ విద్యార్థులు, సభ్యులు, సంగీత విద్యార్థులు, పరిశోధకులకు నిపుణుల కమిటీ సెషన్‌ల అరుదైన పుస్తకాలు, మాన్యుస్క్రిప్ట్‌లు, టేప్ రికార్డింగ్‌లు వగైరా అందుబాటులో ఉంచారు.
మూలాలు
వర్గం:కర్ణాటక సంగీతం వర్గం:చెన్నైలోని సాంస్కృతిక కేంద్రాలు వర్గం:భారతదేశంలో సంగీత వేదికలు వర్గం:భారతదేశంలోని సంగీత పాఠశాలలు వర్గం:1928 భారతదేశంలోని స్థాపనలు వర్గం:భరతనాట్యం
క్రోమియం(IV)ఆక్సైడ్
క్రోమియం(IV)ఆక్సైడ్ ఒక అకర్బన రసాయన సంయోగ పదార్ధం.క్రోమియం(IV)ఆక్సైడ్ యొక్క రసాయన ఫార్ములా CrO2.క్రోమియం, ఆక్సిజన్ మూలక పరమాణు సంయోగం వలన ఈ సమ్మేళన పదార్ధం ఏర్పడినది. ఇది నల్లని సింథటిక్ మాగ్నటిక్ ఘన పదార్థం.ఒకప్పుడు దీనిని విరివిగా మాగ్నటిక్ టేపులలో ఏమల్షనుగా విరివిగా ఉపయోగించారు. కాలానుగుణంగా CD ల, DVD ల వాడకం పెరిగి, టేపు రికార్డరులు/ప్లేయరుల వాడకం తగ్గడంతో క్రోమియం(IV)ఆక్సైడ్ యొక్క వినియోగం తగ్గినది. అయినప్పటికీ ఇప్పటికి కొన్నిరకాల డాటాటేపుల తయారీలో వాడుచున్నారు. ఇప్పటికి మాగ్నటిక్ టేపు ఉత్పత్తి దారులు క్రోమియం(IV)ఆక్సైడ్ ను ఉత్తమైన మాగ్నటిక్ టేపు పూతరసాయనంగా భావిస్తారు.
తయారి
ఫ్రేడ్రిచ్ హులేర్(Friedrich Wöhler ) అనునతడు క్రోమైల్ క్లోరైడ్ను వియోగం చెందించి దీనిని తయారు చేసాడు.నార్మల్ ఎల్.కోక్స్ అను రసాయన వేత్త 1956 లో క్రోమియం ట్రై ఆక్సైడ్ నుం వియోగం చెందించి క్రోమియం డయాక్సైడ్ ఉత్పత్తి చేసాడు. 200 MPa వత్తిడి వద్ద నీటి సమక్షంలో 800 K వద్ద క్రోమియం ట్రైఆక్సైడ్‌ను విఘటన కావించి క్రోమియం(IV)ఆక్సైడ్‌ను తయారు చేసాడు. ఈ హైడ్రోథర్మల్ సంశ్లేషణ సమతుల్య ఫార్ములా ఈ దిగువ విధంగా :
భౌతిక ధర్మాలు
నల్లని ఘన పదార్ధం. ఫెర్రో మాగ్నటిక్ గుణములు కలగిన సంయోగ పదార్ధం.చతుర్భుజాకార అణుసౌష్టవాన్ని కల్గిఉన్నది.
అణుభారం
క్రోమియం(IV)ఆక్సైడ్ యొక్క అణుభారం 83.9949 గ్రాములు/మోల్.
సాంద్రత
సాధారణ ఉష్ణోగ్రత వద్ద ఈ రసాయన సంయోగ పదార్ధం సాంద్రత 4.85 గ్రాములు/సెం.మీ3.
ద్రవీభవన ఉష్ణోగ్రత
క్రోమియం(IV)ఆక్సైడ్ పదార్హం యొక్క ద్రవీభవన స్థానం/ఉష్ణోగ్రత 375 °C (707 °F; 648 K),ఈ ఉష్ణోగ్రత దాటినా వియోగం చెందును.
మరుగు/బాష్పీభవన ఉష్ణోగ్రత
క్రోమియం(IV)ఆక్సైడ్ పదార్హం యొక్క బాష్పీభవన స్థానం/ఉష్ణోగ్రత:4000 °C
ద్రావణీయత
నీటిలో కరుగదు.
అనువర్తనాలు
క్రోమియం(IV)ఆక్సైడ్ ను అధికంగా ఆడియో మాగ్నటిక్ టేపులుతయారీలో వాడుటకు అనుకూలమైన రసాయన పదార్ధం.దీనిని విరివిగా మాగ్నటిక్ టేపులలో ఏమల్షనుగా విరివిగా ఉపయోగించారు. కాలానుగుణంగా CD ల, DVD ల వాడకం పెరిగి, టేపు రికార్డరులు/ప్లేయరుల వాడకం తగ్గడంతో క్రోమియం(IV)ఆక్సైడ్ యొక్క వినియోగం తగ్గినది. అయినప్పటికీ ఇప్పటికి కొన్నిరకాల డాటాటేపుల తయారీలో వాడుచున్నారు. ఇప్పటికి మాగ్నటిక్ టేపు ఉత్పత్తి దారులు క్రోమియం(IV)ఆక్సైడ్ ను ఉత్తమైన మాగ్నటిక్ టేపు పూతరసాయనంగా భావిస్తారు.
ఇవికూడా చూడండి
క్రోమియం
మూలాలు/ఆధారాలు
వర్గం:రసాయన శాస్త్రం వర్గం:రసాయన సమ్మేళనాలు వర్గం:క్రోమియం సమ్మేళనాలు వర్గం:అకర్బన సమ్మేళనాలు
కె. మాధవన్
'''కె. మాధవన్''' ( 1915 ఆగస్టు 26 - 2016 సెప్టెంబరు 25) కేరళ రాష్ట్రానికి చెందిన చెందిన స్వాతంత్ర్య సమరయోధుడు, కమ్యూనిస్ట్ నాయకుడు.
జీవిత విశేషాలు
మాధవన్ 1915, ఆగస్టు 25న ఎసి రామన్ నాయర్ - కొంజుంగల్ ఉన్నంగా అమ్మ దంపతులకు కేరళలో జన్మించాడు. పాఠశాలలో చదువుతున్నప్పుడు కె. కెలప్పన్ నాయకత్వంలో వాలంటీర్లలో అతి పిన్న వయస్కుడిగా ఉప్పు సత్యాగ్రహం లో చేరాడు. 1930, ఆగస్టు 20న అరెస్ట్ చేయబడి ఆరు నెలలపాటు కఠిన కారాగారం శిక్షను అనుభవించాడు.
రాజకీయ జీవితం
1921లో కేరళ ప్రదేశ్ కాంగ్రెస్ కమిటీని ఏర్పాటు చేయడానికి ట్రావెన్‌కూర్, కొచ్చి, కాంగ్రెస్ మలబార్ ప్రాంతం కలిసినప్పుడు మాధవన్ కార్యదర్శిగా ఉన్నాడు. తరువాత కాంగ్రెస్ పార్టీకి చెందిన అనేకమంది రాడికల్ సోషలిస్ట్ గ్రూపు సభ్యులతో పాటు, మాధవన్ కూడా తన మాతృ సంస్థను విడిచిపెట్టి, కమ్యూనిస్ట్ పార్టీ ఆఫ్ ఇండియా లో చేరాడు.
మరణం
మాధవన్ తన 101 సంవత్సరాల వయస్సులో 2016, ఆగస్టు 25న మరణించాడు.
మూలాలు
వర్గం:1915 జననాలు వర్గం:2016 మరణాలు వర్గం:కేరళ స్వాతంత్ర్య సమర యోధులు వర్గం:కేరళ వ్యక్తులు వర్గం:కమ్యూనిస్టు నాయకులు
చేర్యాల మండలం
చేర్యాల మండలం, తెలంగాణ రాష్ట్రం, సిద్ధిపేట జిల్లాకు చెందిన ఒక మండలం. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం మెదక్ జిల్లా లో ఉండేది. ప్రస్తుతం ఈ మండలం సిద్ధిపేట రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది. ఈ మండలంలో 14 రెవెన్యూ గ్రామాలు ఉన్నాయి. నిర్జన గ్రామాలు లేవు. చేర్యాల, ఈ మండలానికి కేంద్రం.
మండల జనాభా
2011 భారత జనగణన గణాంకాల ప్రకారం మొత్తం మండల జనాభా 70,809, పురుషులు 35,499, స్త్రీలు 35,310. 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 199 చ.కి.మీ. కాగా, జనాభా 52,778. జనాభాలో పురుషులు 26,516 కాగా, స్త్రీల సంఖ్య 26,262. మండలంలో 12,219 గృహాలున్నాయి.
మెదక్ జిల్లా నుండి సిద్ధిపేట జిల్లాకు మార్పు
లోగడ చేర్యాల మండలం గ్రామం/మండలం మెదక్ జిల్లా, సిద్దిపేట రెవెన్యూ డివిజను పరిధిలో ఉండేది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా చేర్యాల మండలాన్ని (1+11) పన్నెండు గ్రామాలుతో కొత్తగా ఏర్పడిన సిద్దిపేట జిల్లా, సిద్దిపేట రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
మండలంలో చేరిన కొత్త గ్రామాలు
ఈ మండలంలో లోగడ లోగడ 12 గ్రామాలు ఉన్నాయి. తరువాత ప్రభుత్వం మధ్దూరు మండలం నుండి కమలాయపల్లి, అర్జునపట్ల అనే రెండు గ్రామాలను ఈ మండలంలో విలీనం చేసింది. దానితో ఈ మండలంలోని గ్రామాల సంఖ్య 14కు చేరుకుంది.
28వ భారతీయ అంతర్జాతీయ చలన చిత్రోత్సవం
28వ భారతీయ అంతర్జాతీయ చలన చిత్రోత్సవం 1997 జనవరి 10 జనవరి 20 వరకు తిరువనంతపురంలో జరిగింది. అప్పటి కర్ణాటక ముఖ్యమంత్రి జె.హెచ్. పటేల్, కన్నడ నటుడు రాజ్‌కుమార్‌ను ఆరోపించిన తరువాత హిందీ చిత్ర పరిశ్రమ వారు ఈ చిత్రోత్సవంను బహిష్కరించారు. పండుగకు ఆతిథ్యమిచ్చిన కె. కరుణకరన్ ద్వారా ముఖ్య అతిథిగా వచ్చాడు.
కనకక్కున్న ప్యాలెస్‌లో కేరళ ముఖ్యమంత్రి ఇ.కె. నాయనర్‌ ఈ చిత్రోత్సవాన్ని ప్రారంభించాడు. అమెరికన్ బయోపిక్ మైఖేల్ కాలిన్స్ సినిమా మొదటి చిత్రంగా ఎంపికవ్వగా, ఇటాలియన్ నటుడు మార్సెల్లో మాస్ట్రోయాని చివరగా నటించిన త్రీ లైవ్స్ అండ్ ఓన్లీ వన్ డెత్ సినిమా ప్రదర్శనతో ఆయనకు నివాళి అర్పించారు. మైక్ లీ డ్రామా సీక్రెట్స్ అండ్ లైస్ సినిమా ప్రదర్శనతో చిత్రోత్సవం ముగిసింది.
భారతీయ అంతర్జాతీయ చలన చిత్రోత్సవం 1952లో స్థాపించబడింది. ఆసియాలో జరుగుతున్న అత్యంత ముఖ్యమైన చలన చిత్రోత్సవాలలో ఇదీ ఒకటి. భారతదేశంలోని పశ్చిమ తీరంలో గోవా రాష్ట్రంలో ప్రతిఏటా ఈ చిత్రోత్సవం జరుగుతుంది. ప్రపంచంలోని సినిమావాళ్లకు చలనచిత్ర కళపై నైపుణ్యాన్ని ప్రదర్శించడానికి ఒక వేదికను అందించడమే ఈ చిత్రోత్సవం లక్ష్యం. దీనిద్వారా దేశాల చలన చిత్ర సంస్కృతులను వారి సామాజిక, సాంస్కృతిక నేపథ్యాలను అర్థం చేసుకోవడానికి, అభినందించడానికి ఈ చిత్రోత్సవం దోహదం చేస్తుంది, ప్రపంచదేశాల ప్రజలలో స్నేహం, సహకారాన్ని ప్రోత్సహిస్తుంది. ఫిల్మ్ ఫెస్టివల్స్ డైరెక్టరేట్ (సమాచార, ప్రసార మంత్రిత్వ శాఖ ఆధ్వర్యంలో), గోవా రాష్ట్ర ప్రభుత్వం సంయుక్తంగా ఈ ఉత్సవాన్ని నిర్వహిస్తాయి.
మూలాలు
వర్గం:సినిమా పురస్కారాలు వర్గం:భారత అంతర్జాతీయ చలన చిత్రోత్సవం
అనిల్ దేశ్‌ముఖ్
అనిల్‌ వసంతరావు దేశ్‌ముఖ్‌ (జననం 9 మే 1950) మహారాష్ట్రకు చెందిన రాజకీయ నాయకుడు. ఆయన ఐదుసార్లు మహారాష్ట్ర శాసనసభకు ఎన్నికై, 30 డిసెంబర్ 2019 నుండి 5 ఏప్రిల్ 2021 వరకు  ఉద్ధవ్ ఠాక్రే మంత్రివర్గంలో హోంశాఖ మంత్రిగా భాద్యతలు నిర్వహించాడు.
జననం, విద్యాభాస్యం
అనిల్ దేశ్‌ముఖ్ మహారాష్ట్ర రాష్ట్రం, నాగ్‌పూర్ జిల్లా లోని కటోల్ సమీపంలోని వాడ్ విహిరా గ్రామంలో జన్మించాడు. ఆయన కటోల్ లో ఉన్నత విద్య పూర్తి చేసి ఆ తరువాత నాగ్‌పూర్‌లో ని కాలేజ్ ఆఫ్ అగ్రికల్చర్‌, డాక్టర్ పంజాబ్రావ్ దేశ్‌ముఖ్ కృషి విద్యాపీఠ్ లో అగ్రికల్చర్‌లో మాస్టర్ ఆఫ్ సైన్స్ డిగ్రీని పూర్తి చేశాడు.
రాజకీయ జీవితం
అనిల్ దేశ్‌ముఖ్నా నాగ్‌పూర్ జిల్లా పరిషత్ ఛైర్మన్‌గా తన రాజకీయ జీవితం ప్రారంభించి 1995లో జరిగిన అసెంబ్లీ ఎన్నికల్లో కటోల్ నియోజకవర్గం నుండి  స్వతంత్ర అభ్యర్థిగా పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 1995లో బీజేపీ - శివసేన సంకీర్ణ ప్రభుత్వంలో విద్య & సంస్కృతి శాఖ మంత్రిగా పని చేసి 1999లో నేషనలిస్ట్ కాంగ్రెస్ పార్టీలో చేరాడు. అనిల్ 1999లో మహారాష్ట్రలో ఎన్సీపీ - కాంగ్రెస్ సంకీర్ణ ప్రభుత్వంలో పాఠశాల విద్య, సమాచార & ప్రజా సంబంధాలు, క్రీడలు & యువజన సంక్షేమ శాఖ రాష్ట్ర మంత్రిగా పని చేశాడు.
మూలాలు
వర్గం:మహారాష్ట్ర వ్యక్తులు వర్గం:మహారాష్ట్ర రాజకీయ నాయకులు వర్గం:1950 జననాలు
గ్రంధి సుబ్బారావు
thumb|గ్రంధి సుబ్బారావు గ్రంధి సుబ్బారావు, ఒక ప్రముఖ వ్యాపారవేత్త, దాత, ఆధ్యాత్మికవేత్త. క్రేన్ వక్కపొడి ఉత్పత్తి చేసే క్రేన్ సంస్థల అధిపతిగా సుప్రసిద్ధుడు. అనేక చోట్ల దేవాలయాలు, అన్నదాన సత్రాలు కట్టించాడు. ఇతను గుంటూరు జిల్లా, వట్టిచెరుకూరు మండలం లోని చెందిన కొర్నెపాడు గ్రామంలో 1930 సం.లో జన్మించాడు. ఇతను 1952లో స్థాపించిన క్రేన్ కంపెనీ యాభై ఏళ్ళలో వందల కోట్ల కంపెనీగా ఎదిగింది. ఇతను 2017 మార్చి 24న (శుక్రవారం), గుంటూరులో ఓ ప్రైవేటు ఆసుపత్రిలో కన్నుమూశాడు.
వ్యక్తిగతం
అతను ఆరో తరగతి వరకు చదివాడు. గుమాస్తాగా తన జీవితాన్ని ప్రారంభించాడు. మొదటగా వాణి వక్క పలుకులు అనే పేరుతో 100 రూపాయలతో వ్యాపారాన్ని ప్రారంభించాడు. తరువాత వ్యాపారంలో పోటీ పెరిగింది. దాంతో పేరును నంబర్ 1 వాణి వక్కపొడి అని పేరు మార్చాడు. ఈ వ్యాపారం మొట్టమొదటగా మంగళగిరిలో ప్రాచుర్యం పొందింది. సుబ్బారావుకు ఒక కుమారుడు, నలుగురు కుమార్తెలు ఉన్నారు.నీడ అనే చిత్రానికి నిర్మాణ సహకారం అందించాడు. హరికృష్ణ కథానాయకుడిగా వచ్చిన టైగర్ హరిశ్చంద్ర ప్రసాద్ అనే సినిమాలో ముఖ్యమంత్రి పాత్రలో నటించాడు.
గనిశెట్టి రాములు
గనిశెట్టి రాములు తెలుగు రచయిత అతను పరిశోధనా రంగంలో తెలుగు విశ్వవిద్యాలయం కీర్తి పురస్కారాన్ని 2017లో అందుకున్నాడు
జీవిత విశేషాలు
గనిశెట్టి రాములు నిజామాబాదు జిల్లాలోని జరాల్‌పుర్ గ్రామంలో నిరుపేద కుటుంబానికి చెందిన రాజన్న, అమ్మాయమ్మ దంపతులకు తృతీయ సంతానంగా జన్మించాడు. అతనికి ఇద్దరు అన్నయ్యలు, ఒక అక్క ఉన్నారు. జలాల్ పూర్ గ్రామ ప్రాథమిక పాఠశాలలో ప్రారంభమైన చదువు ఎస్.ఎస్.సి వరకు జిల్లా పరిషత్ ఉన్నత పాఠశాల, గుండారం లో జరిగింది. తరువాత ఇంటర్మీడియట్, డిగ్రీ లను నిజామాబాదులో చదివాడు. బి.కాం డిగ్రీని గిరిరాజ్ కళాశాలలో పూర్తి చేసి, శాతవాహన పి.జి. కళాశాల, కరీం నగర్ లో ఎం.కాం వరకు చదివాడు. వృత్తి ఉప వాణీజ్య పన్నుల అధికారిగా సిద్దిపేట జిల్లాలో పదవీవిరమణ చేసాడు.
ఉద్యోగ జీవితం
అతను జూనియర్ అసిస్టెంటు స్థాయి నుండి ప్రమోషన్ ద్వారా జూనియర్ అసిస్టేంటుగా భాద్యతలు చేస్తూ, ఎ.సి.టి.ఓ ఉపవాణిజ్య పన్నుల అధికారిగా 2015 సం.లో పదవీ విరమణ పొందాడు.
రచనా ప్రస్థానం
గనిశెట్టి రాములు అభ్యుదయ రచయిత. కులాల వారసత్వాలను కూలంకషంగా చూడటం, వారికి జరుగుతున్న అన్యాయాలను గమనించడం వలన అసమానతల మధ్య నలిగిన కులాల చరిత్రను పరిశీలించి ప్రయోగాత్మక సిద్ధాంతంగా పంచే క్రమంలో "గోసంగిలు ఎవరు", "చీకటి బతుకుల్లో గోసంగిలు" (2004) అనే పుస్తకాలను రాసాడు. ఊరికి చివర నివాసం, అంటరానితనం, చెట్లకింద జీవితం, చౌరస్తాలలో కథలు చెప్పడం గోసంగీల నిత్య కృత్యం. ఇలాంటి అణిచివేయబడ్డ, అసమానతలకు, వివక్షకు గురి అవుతున్న గోసంగిల జీవనశైలి మార్చడంలో అతను అనేక ఉదాహరణలతో కూడిన విశ్లేషణను ఈ పుస్తకాలలో పొందుపరచాడు.
మూలాలు
వర్గం:జీవిస్తున్న ప్రజలు వర్గం:దళిత రచయితలు వర్గం:తెలుగు విశ్వవిద్యాలయం కీర్తి పురస్కారాల విజేతలు-2017 వర్గం:నిజామాబాదు జిల్లా వ్యక్తులు వర్గం:నిజామాబాదు జిల్లా కవులు వర్గం:తెలంగాణ కవులు వర్గం:నిజామాబాదు జిల్లాకు చెందిన ప్రభుత్వ ఉద్యోగులు వర్గం:తెలంగాణకు చెందిన ప్రభుత్వ ఉద్యోగులు వర్గం:ప్రభుత్వ ఉద్యోగానికి రాజీనామా చేసినవారు వర్గం:నిజామాబాదు జిల్లా రచయితలు వర్గం:నిజామాబాదు జిల్లా సామాజిక కార్యకర్తలు
అంతర్జాతీయ చారిత్రిక కట్టడాల దినోత్సవం
అంతర్జాతీయ చారిత్రిక కట్టడాల దినోత్సవం (ప్రపంచ వారసత్వ దినోత్సవం) (ఆంగ్లం: World Heritage Day) ప్రతి ఏట ఏప్రిల్ 18న ప్రపంచవ్యాప్తంగా నిర్వహిస్తారు. ఐక్యరాజ్యసమితిలోని సభ్యదేశాలు వారసత్వ సంపద పరిరక్షణకోసం ఒకరికొకరు వివిధ అంశాలలో పరస్పరం సహకరించుకోవాలన్న ప్రధానలక్ష్యంతో ఈ ప్రపంచ వారసత్వ దినోత్సవం ఏర్పాటుచేయబడింది.
ప్రారంభం
ప్రపంచ దేశాలలోని వారసత్వ సంపద పరిరక్షణ అనే అంశంపై 'ఐక్యరాజ్య సమితి' (యునైటెడ్ నేషన్స్ ఆర్గనైజేషన్), 'అంతర్జాతీయ పురాతన కట్టడాలు, స్థలాల పరిరక్షణ సంఘం' సంయుక్త ఆధ్వర్యంలో ఆఫ్రికాలోని ట్యూనీషియాలో 1982, ఏప్రిల్ 18న ఒక సమావేశం జరిగింది. ఈ సమావేశంలో వివిధ దేశాల నుంచి వచ్చిన ప్రతినిధులు వారసత్వ సంపద పరిరక్షణకు చేయవలసిన పనులు, నిర్వహించవలసిన కార్యక్రమాల గురించి సలహాలు, సూచనలు ఇచ్చారు. అలా సదస్సు ప్రారంభమైన ఏప్రిల్‌ 18వ తేదీని 'ప్రపంచ వారసత్వ దినోత్సవం'గా ప్రకటించాలని యునెస్కోకి ప్రతిపాదనలు పంపగా,. 1983లో ఆమోదించి ఏప్రిల్ 18వ తేదిని ప్రపంచ వారసత్వ దినోత్సవంగా ప్రకటించింది.
కార్యక్రమాలు
ప్రపంచ వారసత్వ దినోత్సవం రోజున అంతర్జాతీయ పురాతన కట్టడాలు, స్థలాల పరిరక్షణ పట్ల ప్రజల్లో అవగాహన కల్పించి వారసత్వ సంపద ప్రాధాన్యతను తెలియజేసేలా వివిధ కార్యక్రమాలు నిర్వహిస్తున్నారు. అంతేకాకుండా, ప్రపంచవ్యాప్తంగా దాదాపు 800 ప్రపంచ స్థాయి పురాతన కట్టడాలు, స్థలాలను గుర్తించి వాటిని పరిరక్షిస్తున్నారు.
భారతదేశంలో
భారత రాజ్యాంగంలోని ప్రాథమిక హక్కులు, ఆదేశిక సూత్రాల్లోని వారసత్వ పరిరక్షణ అంశాల ఆధారంగా 1984, జనవరి 27న అప్పటి భారతదేశ ప్రధానమంత్రి శ్రీమతి ఇందిరాగాంధీ ఆధ్వర్యంలో రాజీవ్ గాంధీ చైర్మన్‌గా భారత జాతీయ సంస్కృతి వారసత్వ సంస్థ (ఇండియన్ నేషనల్ ట్రస్టు ఫర్ ఆర్ట్ అండ్ కల్చరల్ హెరిటేజ్ -ఇంటాక్) అనే సంస్థ ఏర్పాటుచేయబడింది. ఈ ఇంటాక్ సంస్థకు దేశవ్యాప్తంగా 190 చాప్టర్లు ఉన్నాయి. దీనికితోడుగా, భారతదేశ వారసత్వ సంపద విలువ, వాటి పరిరక్షణపై ప్రజల్లో అవగాహన కలిపించేందుకు 'భారత ప్రభుత్వ సాంస్కృతిక శాఖ', 'రాష్ట్ర పురావస్తు శాఖ'లు దేశంలో ప్రతి సంవత్సరం వారసత్వ వారంను కూడా నిర్వహిస్తున్నాయి.
ప్రపంచ వారసత్వ సంపద జాబితాలో భారతదేశ ప్రదేశాలు
భారతదేశం నుండి ఇప్పటివరకు 40 ప్రదేశాలు యూనెస్కో ప్రపంచ వారసత్వ ప్రదేశాల జాబితాలో భారత్ నుండి స్థానం సంపాదించాయి.
సాంస్కృతిక ప్రదేశాలు (24)
సహజసిద్ధమైన ప్రదేశాలు (6)
మూలాలు
వర్గం:దినోత్సవాలు వర్గం:అంతర్జాతీయ దినములు వర్గం:ఉత్సవాలు వర్గం:1982 స్థాపితాలు
కలర్స్ స్వాతి
స్వాతి ఒక ప్రముఖ నటి, వ్యాఖ్యాత, గాయకురాలు, డబ్బింగ్ కళాకారిణి. ఈమె మాటీవీలో ప్రసారమైన కలర్స్ అనే కార్యక్రమం ద్వారా వ్యాఖ్యాత గా మంచి గుర్తింపు తెచ్చుకుంది. ఆ తరువాత మరికొన్ని తెలుగు, తమిళ, మలయాళ చిత్రాలలో నటించి ప్రజల మన్నలను అందుకుంది. నటిగా స్వాతి మొదటి చిత్రం కృష్ణవంశీ దర్శకత్వంలో వచ్చిన డేంజర్. 2008లో ఆమె నటించిన అష్టా చెమ్మా చిత్రం విజయవంతం అవడం వలన ఆమెకు మంచి నటిగా పేరు రావడం, తరువాత అనేక అవకాశాలు రావడం జరిగింది. 2008 లో ఈ సినిమాకు ఆమెకు నంది పురస్కారం లభించింది. స్వాతి వివాహం ఆగస్టు 30, 2018లో వికాస్‌ తో జరిగింది.
జీవిత విశేషాలు
స్వాతి తండ్రి నేవీలో ఉద్యోగి. తల్లి కూడా ఉన్నత విద్యావంతురాలే. తండ్రి ఉద్యోగ రీత్యా రష్యాలో ఉండగా స్వాతి అక్కడే జన్మించింది. పుట్టినపుడు ఈమెకు స్వెత్లానా అని నామకరణం చేసారు. తర్వాత స్వాతిగా మార్చారు. వీరి మకాం రష్యా నుంచి మొదటగా ముంబై కి తర్వాత విశాఖపట్నంకి మారింది. స్వాతి చిన్నతనంలో ఎక్కువభాగం విశాఖపట్నంలోనే గడిచింది. విద్యార్థి దశలో వక్తృత్వపు పోటీలు డిబేట్లు, ఆటల పోటీల్లో చురుగ్గా పాల్గొనేది. ఇంటర్మీడియట్ మొదటి సంవత్సరంలో ఉండగా ఈమె హైదరాబాదుకు వెళ్ళింది. ఎంసెట్ లో మంచి ర్యాంకు సాధించి ఎం. బి. బి. ఎస్ సీటు తెచ్చుకుంది. కానీ తర్వాత బి. ఎస్. సి బయోటెక్నాలజీ చదివింది. తర్వాత ఫోరెన్సిక్ లో పి. జి. చేసింది. ఆమెకు ఒక అన్నయ్య. పేరు సిద్ధార్థ్. అలాగే ఓక పెద్ద అభిమాని సాయికృష్ణ అరుకాల.
కెరీర్
2008 లో పవన్ కళ్యాణ్ కథానాయకుడిగా వచ్చిన జల్సా సినిమాలో కథానాయిక ఇలియానాకు డబ్బింగ్ చెప్పింది. స్వాతి వివాహం జరిగిన తర్వాత సినిమాలకు దూరంగా ఉంది, 2021లో పంచతంత్రం సినిమా ద్వారా సినిమాల్లో తిరిగి నటిస్తుంది.
మూలాలు
వర్గం:తెలుగు సినిమా నటీమణులు వర్గం:టెలివిజన్ నటీమణులు వర్గం:తమిళ సినిమా నటీమణులు
అక్కిరాజు హరగోపాల్
అక్కిరాజు హరగోపాల్‌ అలియాస్ రామకృష్ణ (ఆర్కే) - మావోయిస్టు పార్టీ కేంద్ర కమిటీ సభ్యుడు. ఆంధ్రప్రదేశ్ మాజీ ముఖ్యమంత్రి నారా చంద్రబాబునాయుడు పై అలిపిరిలో జరిగిన దాడి కేసులో ప్రధాన నిందితుడు. దివంగత ముఖ్యమంత్రి వైఎస్ రాజశేఖర్ రెడ్డి మావోయిస్టులతో చర్చలకు ఆహ్వానించిన సమయంలో అతను బయటికొచ్చాడు. అనంతరం తిరిగి అడవి బాట పట్టిన ఆర్కే పలుమార్లు జరిగిన ఎన్‌కౌంటర్ల నుంచి త్రుటిలో తప్పించుకున్నాడు. కొన్నేళ్ల క్రితం బలిమెల ఎన్‌కౌంటర్‌లో అతనికి బుల్లెట్ గాయం అయింది. గుంటూరు జిల్లా, పిడుగురాళ్ల మండలం, జూలకల్లు గ్రామానికి చెందిన ఆర్కేపై పోలీస్ శాఖ గతంలో కోటి రూపాయల రివార్డు, అతనిపై ఏపీ, ఛత్తీస్‌గఢ్‌, జార్ఖండ్‌, ఒడిశా ప్రభుత్వాలు రూ.97 లక్షల రివార్డును ప్రకటించాయి.
జననం, విద్యాభాస్యం
అక్కిరాజు హరగోపాల్‌ ఆంధ్రప్రదేశ్ రాష్ట్రం, గుంటూరు జిల్లా, రెంటచింతల మండలం, తుమృకోట గ్రామంలో జన్మించాడు.అతను వరంగల్‌ నిట్‌లో బీటెక్‌ పూర్తి చేశాడు.
జీవిత ప్రస్థానం
అక్కిరాజు హరగోపాల్‌ బీటెక్‌ పూర్తి చేసిన తర్వాత 1978లో ఆర్కే పీపుల్స్ వార్ (మావోయిస్టు పార్టీ) స‌భ్య‌త్వం తీసుకొని 1986 వరకు కార్య‌క‌ర్త‌గా ప‌ని చేశాడు. అతను 1986లో గుంటూరు జిల్లా కార్య‌ద‌ర్శిగా, 1992లో రాష్ట్ర క‌మిటీ స‌భ్యుడిగా, 2000లో ఆంధ్ర రాష్ట్ర కార్య‌ద‌ర్శిగా, 2001లో కేంద్ర క‌మిటీ స‌భ్యుడిగా, 2004 నుంచి పదేండ్లు ఆంధ్ర ఒడిస్సా బోర్డర్ (ఏవోబీ) కార్య‌ద‌ర్శిగా పనిచేశాడు.అతను 2018లో కేంద్ర క‌మిటీ పొలిట్‌బ్యూరో సభ్యుడిగా నియమితుడయ్యాడు.
మరణం
ఆర్కే కొద్దికాలంగా అనారోగ్యంతో బాధపడుతూ 2021, అక్టోబరు 14న దక్షిణ బస్తర్ జిల్లాలోని అటవీ ప్రాంతంలో మృతి చెందాడని ఛత్తీస్‌గఢ్‌ పోలీసులు ధ్రువీకరించారు.
మూలాలు
వర్గం:1957 జననాలు వర్గం:2021 మరణాలు వర్గం:గుంటూరు జిల్లా వ్యక్తులు వర్గం:ఆంధ్రప్రదేశ్ నక్సలైట్లు
27వ భారతీయ అంతర్జాతీయ చలన చిత్రోత్సవం
27వ భారతీయ అంతర్జాతీయ చలన చిత్రోత్సవం 1996 జనవరి 10 నుండి జనవరి 20 వరకు న్యూఢిల్లీలో జరిగింది. ఆసియా మహిళా దర్శకులు తీసిన సినిమాలతోనే ఈ ఫెస్టివల్ జరిగింది. మదన్ లాల్ ఖురానా ఈ చిత్రోత్సవ డైరెక్టర్‌గా నియమించబడ్డాడు. సినీ నిర్మాత బిఆర్ చోప్రా చిత్రోత్సవాన్ని ప్రారంభించాడు.
భారతీయ అంతర్జాతీయ చలన చిత్రోత్సవం 1952లో స్థాపించబడింది. ఆసియాలో జరుగుతున్న అత్యంత ముఖ్యమైన చలన చిత్రోత్సవాలలో ఇదీ ఒకటి. భారతదేశంలోని పశ్చిమ తీరంలో గోవా రాష్ట్రంలో ప్రతిఏటా ఈ చిత్రోత్సవం జరుగుతుంది. ప్రపంచంలోని సినిమావాళ్లకు చలనచిత్ర కళపై నైపుణ్యాన్ని ప్రదర్శించడానికి ఒక వేదికను అందించడమే ఈ చిత్రోత్సవం లక్ష్యం. దీనిద్వారా దేశాల చలన చిత్ర సంస్కృతులను వారి సామాజిక, సాంస్కృతిక నేపథ్యాలను అర్థం చేసుకోవడానికి, అభినందించడానికి ఈ చిత్రోత్సవం దోహదం చేస్తుంది, ప్రపంచదేశాల ప్రజలలో స్నేహం, సహకారాన్ని ప్రోత్సహిస్తుంది. ఫిల్మ్ ఫెస్టివల్స్ డైరెక్టరేట్ (సమాచార, ప్రసార మంత్రిత్వ శాఖ ఆధ్వర్యంలో), గోవా రాష్ట్ర ప్రభుత్వం సంయుక్తంగా ఈ ఉత్సవాన్ని నిర్వహిస్తాయి.
మూలాలు
వర్గం:సినిమా పురస్కారాలు వర్గం:భారత అంతర్జాతీయ చలన చిత్రోత్సవం
అశోకవనంలో అర్జున కల్యాణం
అశోకవనంలో అర్జున కల్యాణం, 2022లో విడుదలైన తెలుగు రొమాంటిక్ ఎంటర్‌టైనర్‌ సినిమా. బి.వి.ఎస్.ఎన్ ప్రసాద్ సమర్పణలో ఎస్‌విసిసి డిజిటల్ బ్యానర్‌పై బి. బాపినీడు, సుధీర్ ఈదర నిర్మించిన ఈ సినిమాకు విద్యా సాగర్ చింతా దర్శకత్వం వహించాడు. విశ్వక్ సేన్, రుక్సార్ ధిల్లన్, రితిక నాయక్ ప్రధాన పాత్రల్లో నటించారు. ఈ సినిమా 2022 మే 6న థియేటర్లో విడుదలకాగా, 2022 జూన్ 3న ఆహా ఓటీటీలో విడుదలైంది.
కథ
సూర్యాపేటలో వడ్డీ వ్యాపారం చేసుకునే అల్లం అర్జున్‌ (విశ్వక్‌ సేన్‌)కు ముఫ్ఫైమూడేళ్ళు వచ్చినా పెళ్లి కాదు. తమ కులంలో అమ్మాయిలు దొరక్కపోవడంతో, అతని తండ్రి గోదావరి జిల్లా అశోకపురంలో వేరే కులం అయిన మాధవి (రుక్సార్‌ దిల్లాన్)తో పెళ్ళి సంబంధం కుదుర్చుకుంటారు. నిశ్చితార్థం పూర్తి చేసుకొని ఇంటికి వెళ్ళిపోదామని సమయానికి దేశం లాక్‌డౌన్‌ ప్రకటిస్తుంది. దీంతో అర్జున్‌ కుటుంబ సభ్యులతోపాటు బంధువులు కూడా పెళ్లికూతురి ఇంట్లోనే ఉండాల్సివస్తుంది. పెళ్లి కూతురు ఇంట్లో ఉన్న అర్జున్ కు ఊహించని సంఘటన ఒకటి ఎదురవుతుంది. దాన్ని అర్జున్ ఎలా తట్టుకున్నాడు? మాధవి (రుక్సాన్ థిల్లాన)తో అతని పెళ్ళి అయ్యిందా? లేదా? అనేది మిగతా సినిమా కథ.
చిత్ర నిర్మాణం
అశోకవనంలో అర్జున కల్యాణం 2021 ఏప్రిల్ 16న పూజ కార్యక్రమాలతో ప్రారంభమైంది. రాజా వారు రాణి గారు, ఫలక్‌నుమా దాస్ చిత్రాలకు సినిమాటోగ్రాఫర్‌గా పనిచేసిన విద్యాసాగర్ చింత దీనికి దర్శకత్వం వహించారు. కథ, స్క్రీన్‌ప్లే, డైలాగ్‌లను రవికిరణ్ కోలా రాశారు. ఈ సినిమా టైటిల్ లుక్ పోస్ట‌ర్‌, మోష‌న్ పోస్ట‌ర్‌ను 2021 సెప్టెంబరు 4న విడుదల చేశారు. ఈ సినిమా టీజర్ ని 2022 ఫిబ్రవరి 2న విడుదల చేశారు.
బయటి లింకులు
వర్గం:2022 తెలుగు సినిమాలు వర్గం:విశ్వక్ సేన్ నటించిన సినిమాలు
నవాబ్ మాలిక్
మూలాలు
వర్గం:మహారాష్ట్ర వ్యక్తులు వర్గం:మహారాష్ట్ర రాజకీయ నాయకులు
ఘెలుభాయ్ నాయక్
ఘెలుభాయ్ నాయక్ (1924 - 16 జనవరి 2015), ఘెలుకాకా అని పిలవబడే, ఒక భారత స్వాతంత్ర్య సమరయోధుడు, గాంధేయవాది.
జీవితం
ఘెలుభాయ్ నాయక్ 1924లో గుజరాత్‌లోని వల్సాద్ జిల్లా గండేవి సమీపంలోని కొల్వ గ్రామంలో లక్ష్మీబెన్‌కు జన్మించాడు. అతను తన పదకొండేళ్ల వయసులో అమల్‌సాద్‌లోని రెంతియశాల వద్ద మహాత్మా గాంధీని మొదటిసారి కలిశాడు. అతను టాటా ఇన్స్టిట్యూట్ ఆఫ్ సోషల్ సైన్స్ ముంబైలో మాస్టర్ ఆఫ్ సోషల్ వెల్ఫేర్ చదివాడు. అతను, అతని సోదరుడు చోటుభాయ్ నాయక్, జుగాత్రం దవే ద్వారా మార్గనిర్దేశం చేశాడు. 1948 లో, సోదరులిద్దరూ గిరిజన డాంగ్ జిల్లాకు వెళ్లినప్పుడు సర్దార్ వల్లభాయ్ పటేల్ను కలిశారు.. ఒక సర్వోదయ కార్యకర్తగా, అతను గిరిజనులలో విద్య, సామాజిక సంస్కరణలను ప్రోత్సహించడానికి తన సోదరుడు, చునిలాల్ వైద్యతో కలిసి ఆహ్వాలో డాంగ్ స్వరాజ్ ఆశ్రమాన్ని స్థాపించాడు. అతను 1949 లో కలిబెల్‌లో మొదటి ఆశ్రమ శాల (గిరిజన పిల్లల కోసం రెసిడెన్షియల్ స్కూల్) స్థాపనకు సహాయం చేసాడు. తరువాత గిరిజన ప్రాంతాల్లో వందకు పైగా ఆశ్రమ శాలను ప్రారంభించాడు. మహాగుజరాత్ ఉద్యమం సమయంలో, డాంగ్ జిల్లాను మహారాష్ట్రలో చేరడాన్ని నివారించడంలో ఆయన సహాయపడ్డాడు. అతను డాంగ్‌లోని గిరిజనులను క్రైస్తవ మతంలోకి మార్చడాన్ని వ్యతిరేకించాడు.
అవార్డు
అతను 1999 లో గుజరాత్ విద్యాపీఠ్ గ్రామసేవ అవార్డును అందుకున్నాడు.
మరణం
అతను 2015 జనవరి 16 న గుజరాత్ లోని ఆహ్వాలో మరణించాడు.
మూలాలు
వర్గం:భారత స్వాతంత్ర్య సమర యోధులు
సాహిత్య అకాడమీ
సాహిత్య అకాడమీ (ఆంగ్లం: Sahitya Akademi) (హిందీ:साहित्य अकादमी ) (తెలుగు: సాహిత్య అకాడెమీ) భారతదేశానికి చెందిన ఒక సంస్థ. సాహిత్య పోషణకు, సహకారానికి, ప్రోత్సాహం కొరకు స్థాపించబడింది. భారతీయ భాషలలో ప్రముఖంగా సేవచేసిన వారికి ఇది సన్మానిస్తుంది. దీనిని మార్చి 12 1954, న స్థాపించారు. దీని నిర్వహణ భారత ప్రభుత్వం చేపడుతున్నది. సాహిత్య అకాడెమీ, సెమినార్లు, వర్క్‌షాపులు, సమావేశాలు, సదస్సులు చేపడుతుంది. పరిశోధకులకు, రచయితలకు, కవులకు ప్రోత్సాహకాలు అందిస్తుంది. రచనలకు, ముద్రణలకునూ ప్రోత్సాహకాలనిస్తుంది. పురస్కార గ్రహీతలకు రూ. 50,000 లు బహుమానం ప్రకటిస్తుంది. దీని గ్రంథాలయం, భారత్ లోనే అతిపెద్ద బహుభాషా గ్రంథాలయం. రెండు, ద్విమాస పత్రికలు ప్రచురిస్తూవుంది. అవి -- భారతీయ సాహిత్యం (ఆంగ్లంలో), సమకాలీన్ భారతీయ సాహిత్య్ (హిందీలో).
కార్యాలయాలు
ప్రధాన కార్యాలయం కొత్త ఢిల్లీ లో, ప్రాంతీయ కార్యాలయాలు బెంగుళూరు,కోల్కతా,ముంబాయి, చెన్నైలో ఉన్నాయి. పుస్తకాల విక్రయ కేంద్రం కొత్త ఢిల్లీలో ఉంది. బెంగుళూరు ప్రాంతీయ కార్యాలయం బెంగుళూరు విశ్వవిద్యాలయపు సెంట్రల్ కాలేజి భవన సముదాయములో (డా బి ఆర్ అంబేద్కర్ వీధి) (ఫోను : 91-80-22245152) వుంది
కార్యకలాపాలు
కేంద్ర సాహిత్య అకాడమీ సంస్థ భారతీయ సాహిత్య అభివృద్ధికి పలు కార్యకలాపాలు చేస్తోంది.
పురస్కారాలు
సాహిత్య అకాడమీ భారతీయ భాషల్లో సాహిత్యానికి సేవ చేసిన పలువురు సాహిత్యవేత్తలను వివిధ పురస్కారాల ద్వారా గౌరవిస్తోంది.
కేంద్ర సాహిత్య అకాడమీ పురస్కారం
ప్రధాన వ్యాసం: కేంద్ర సాహిత్య అకాడమీ పురస్కారం
భారతీయ సాహిత్యరంగంలో అత్యున్నత పురస్కారంగా పరిగణించే ప్రతిష్ఠాత్మక కేంద్ర సాహిత్య అకాడమీ పురస్కారం సాహిత్య అకాడమీ సాహిత్యవేత్తలకు అందిస్తోంది. రాజ్యాంగం అధికారికంగా గుర్తించిన భాషలలో సాహిత్యసేవ చేసినవారికి ఈ పురస్కారాన్ని ఏటా పలు భాషల్లో అందజేస్తోంది. 1955 నుంచి ఏటా అందజేస్తున్న ఈ పురస్కారాలు తెలుగు, హిందీ, తమిళం, కన్నడం, మలయాళం తదితర భాషల్లో అందజేస్తారు. ఈ పురస్కారంతో పాటు మొదట రూ.5వేలు అందజేసేవారు. ఆ నగదు బహుమతి క్రమంగా పెరుగుతూ 2009 నాటికి రూ.లక్షకు చేరుకుంది.
భాషా సమ్మాన్ పురస్కారం
ప్రధాన వ్యాసం: భాషా సమ్మాన్ పురస్కారం
సాహిత్య అకాడెమీ జాబితాలో లేని రాజ్యాంగం అధికారికంగా గుర్తించని భాషలలో సాహిత్యం కోసం కృషిచేసిన సాహిత్యవేత్తలకు భాషాసమ్మాన్ పురస్కారాలు ఇస్తున్నారు. భాషావైవిధ్యం కలిగిన విస్తారమైన దేశంలో తాము చేయవలిసిన పని ఇంకా ఉందనే దృష్టితో సాహిత్య అకాడమీ ఈ పురస్కారాలు అందజేస్తోంది. 1996లో ఆయా భాషల అభివృద్ధికి కృషిచేసిన రచయితలు, పండితులు, సంపాదకులు, అనువాదకులు, సేకర్తలు చేసిన కృషిని గుర్తిస్తూ ఈ పురస్కారాన్ని అందజేస్తారు. సంస్థాపించినపుడు రూ.25వేల బహుమతితో ప్రారంభించిన ఈ పురస్కారం క్రమానుగుణంగా ప్రస్తుతం రూ.లక్షకు (2009 నుంచి) చేరుకుంది.
అనువాద బహుమతి
ప్రధాన వ్యాసం: సాహిత్య అకాడమీ అనువాద బహుమతి
సాహిత్య అకాడమీ ఏటా అందించే కేంద్ర సాహిత్య అకాడమీ పురస్కారాలే కాక ఉత్తమ అనువాదాలకు సాహిత్య అకాడమీ బహుమతి కూడా అందిస్తున్నారు. 1989 నుంచి సాహిత్య అకాడమీ గుర్తించిన 24 భాషలలోని అనువాదకులకు ఈ పురస్కారాన్ని ఇస్తున్నారు. బహుమతి సొమ్మును రూ.10వేలతో ప్రారంభించి ప్రస్తుతం రూ.50వేలు (2009 నాటి నుంచి) అందజేస్తున్నారు.
బాల సాహిత్య పురస్కారం
ప్రధాన వ్యాసం: సాహిత్య అకాడమీ బాల సాహిత్య పురస్కారం
బాలసాహిత్యం అభివృద్ధి చేసేందుకు సాహిత్య అకాడమీ వారు బాల సాహిత్య పురస్కారాన్ని ప్రదానం చేస్తున్నారు. ప్రతీ ఏడాదీ గుర్తించిన భాషల్లో వచ్చిన అత్యున్నత స్థాయి బాల సాహిత్యానికి పురస్కారం ప్రదానం చేస్తారు. ఐతే పురస్కారాన్ని ప్రకటించిన తొలి ఐదేళ్ళూ (2010-2014) రచయిత బాలసాహిత్యానికి చేసిన సేవ, బాలసాహిత్యరంగంలో వారి కృషిని మొత్తంగా పరిగణనలోకి తీసుకుని పురస్కారాన్ని అందిస్తున్నారు.
యువ పురస్కారం
ప్రధాన వ్యాసం: సాహిత్య అకాడమీ యువ పురస్కారం
యువతను సాహిత్యసృష్టి వైపుకు ఆకర్షించేందుకు, యవ్వనంలోనే సాహిత్యానికి సేవ చేసేవారిని సత్కరించేందుకు సాహిత్య అకాడమీ యువపురస్కారాలు అందిస్తోంది. 35 సంవత్సరాల లోపు వయసున్న సాహిత్యకారులు ఈ పురస్కారానికి అర్హులు.
గోల్డెన్ జూబ్లీ అవార్డు
సాహిత్య అకాడమీ తన స్వర్ణోత్సవం సందర్భంగా అనువాద రచనలకు అవార్డులు ఇచ్చింది. అనువాదానికి అవార్డులు రానా నాయర్, తపన్ కుమార్ ప్రధాన్ మరియు పరోమితా దాస్‌లకు లభించాయి. జీవితకాల సాధనకు గోల్డెన్ జూబ్లీ అవార్డులు మరియు యువ పురస్కారాలు నామ్‌డియో ధసల్, మందక్రాంత సేన్, రంజిత్ హోస్కోటే, అబ్దుల్ రషీద్, సితార ఎస్, నీలాక్షి సింగ్.
ప్రచురణలు
కేంద్ర సాహిత్య అకాడమీ వారు పలు భారతీయ భాషల్లో గ్రంథప్రచురణలు చేపట్టారు. ఈ క్రమంలో పలు భాషల సాహిత్యాన్ని అనువదించడం, భారతీయ సాహిత్య నిర్మాతలుగా గొప్ప సాహిత్యవేత్తల గురించి బయోగ్రఫీలు ప్రచురించడం వంటివి చేస్తున్నారు.
బయటి లింకులు
వర్గం:భారతీయ సాహిత్యం వర్గం:సాహిత్య సంస్థలు
రామాంతపూర్ చెరువు
రామాంతపూర్ చెరువు  తెలంగాణ రాష్ట్రం లోని హైదరాబాదులో ఉన్న చెరువు. రామాంతపూర్‌లో ఉన్న ఈ చెరువు నగరంలోని పెద్ద చెరువులలో ఒకటి.
మూలాలు
వర్గం:హైదరాబాదు పర్యాటక ప్రదేశాలు వర్గం:హైదరాబాదు జలాశయాలు వర్గం:తెలంగాణ జలాశయాలు వర్గం:తెలంగాణ పర్యాటక ప్రదేశాలు
చిరునామా
thumb|చిరునామా కలిగిన ఫలకం చిరునామా లేదా అడ్రస్ (Address) అనగా భూమి మీద ఒక వ్యక్తి నివాస సంబంధమైన వివరములు. తెలుగులో కూడా "చిరునామా" కంటే "అడ్రస్" అనే ఆంగ్లపదమే అధికంగా వినియోగంలో ఉంది. అధికంగా తపాలా వ్యవస్థలో ఉత్తరాలను చేర్చడానికి, లేదా ఇంటికి వెళ్ళడానికి అవసరమైన వివరాలను సూచిస్తూ ఈ పదం వాడుతారు."Address" అనే ఆంగ్ల పదం నివాస స్థలం తెలిపే వివరాలకు మాత్రమే కాకుండా అనేక సాంకేతిక విషయాలలో కూడా వాడబడుతుంది.
చిరునామా ధ్రువీకరణ కార్డు
చిరునామా ధ్రువీకరణ కార్డు (పీవోఏ ) (ప్రూఫ్‌ ఆఫ్‌ అడ్రస్‌ ) కోసం బట్వాడా ఉన్న అన్ని తపాలా కార్యాలయాల్లోనూ దరఖాస్తు చేసుకోవచ్చు. దరఖాస్తుధర రూ.10. ప్రస్తుతం ఉంటున్న చిరునామా వివరాలు, పాస్‌పోర్ట్‌ సైజు ఫొటోతో కొత్త కార్డు కోసం రూ.240 చెల్లించాలి. ఈ కార్డు ఏడాది కాలం చెల్లుబాటులో ఉంటుంది. తర్వాత రూ.140 చెల్లించి పునరుద్ధరించుకోవచ్చు. ఒకవేళ కార్డు పోతే రూ.90 చెల్లించి నకలు కార్డు పొందవచ్చు.దరఖాస్తులో పేర్కొన్న చిరునామాను పోస్టుమ్యాన్‌ తనిఖీ చేస్తారు. తర్వాత పోస్టుమాస్టర్‌ మరోసారి ధ్రువీకరించుకుని దరఖాస్తులను డివిజనల్‌ కార్యాలయాలకు పంపుతారు. ప్రధాన తపాలా కార్యాలయాల్లో పౌర సంబంధాల ఇన్‌స్పెక్టర్లు (పీఆర్‌ఐ) ఈ బాధ్యతలు చూస్తారు. అక్కడి నుంచి దరఖాస్తులను హైదరాబాద్‌లోని కార్యాలయానికి పంపిస్తారు. తపాలా ముద్ర, హోలోగ్రామ్‌తో చిరునామా ధ్రువీకరణ కార్డులను తయారుచేస్తారు. ఇందులో చిరునామా, పాస్‌పోర్ట్‌ సైజు ఫొటో, ల్యాండ్‌లైన్‌, మొబైల్‌ నంబర్లు, బ్లడ్‌ గ్రూప్‌, సంతకం, పుట్టిన తేదీ తదితర వివరాలు ఉంటాయి. దరఖాస్తు చేసుకున్న పది పని దినాల్లో ఆ చిరునామాకు కార్డు బట్వాడా అవుతుంది. కార్డులో ఏమైనా తప్పులుంటే సంబంధిత పోస్టుమాస్టర్‌ దృష్టికి తీసుకెళితే తిరిగి కొత్త కార్డు జారీ చేస్తారు. ఇందుకు ఎలాంటి రుసుము వసూలు చేయరు. తనిఖీ చేయకుండా తప్పుడు చిరునామాలతో కార్డులు జారీ అయితే పోస్టుమాస్టర్లు, పీఆర్‌ఐలనే బాధ్యలను చేస్తారు. చిరునామా తప్పని తేలితే దరఖాస్తులు తిరస్కరిస్తారు. రుసుములు తిరిగి వెనక్కి చెల్లించరు.చిరునామా ఆధార ధ్రువీకరణ కార్డు ఏడాది మాత్రమే పని చేస్తుంది. తర్వాత మళ్లీ సదరు కార్డుదారుడు కార్డును రెన్యూవల్‌ చేయించుకోవాలి.
బయటి లింకులు
వర్గం:నివాసాలు వర్గం:తపాలా వ్యవస్థ
సుభాష్ దేశాయ్
సుభాష్ దేశాయ్ (జననం 12 జులై 1942) మహారాష్ట్రకు చెందిన రాజకీయ నాయకుడు. ఆయన 1999, 2004, 2009లో గోరేగావ్ నియోజకవర్గం నుండి మూడుసార్లు ఎమ్మెల్యేగా ఎన్నికై, ఆ తరువాత రెండుసార్లు ఎమ్మెల్సీగా ఎన్నికై 29 నవంబర్ 2019 నుండి 29 జూన్ 2022 వరకు ఉద్ధవ్ ఠాక్రే మంత్రివర్గంలో పరిశ్రమలు, మైనింగ్, పట్టణాభివృద్ధి శాఖల మంత్రిగా భాద్యతలు నిర్వహించాడు.
మూలాలు
వర్గం:మహారాష్ట్ర వ్యక్తులు వర్గం:మహారాష్ట్ర రాజకీయ నాయకులు
భారతీయ గ్రంథాలయ సంఘం
భారతీయ గ్రంథాలయ సంఘం ( Indian Library Association-ILA ) సెప్టెంబర్ 13, 1933న ఆవిర్భవించింది. ఇది కలకత్తాలో (ఇప్పుడు కోల్‌కతా ) లో జరిగిన మొదటి అఖిల భారత  గ్రంథాలయ సదస్సు (ఆల్ ఇండియా లైబ్రరీ కాన్ఫరెన్స్) సందర్భంగా  సంఘాలనమోదు చట్టం (సొసైటీస్ రిజిస్ట్రేషన్ యాక్ట్) (21-1860) కింద నమోదు చేయబడింది. ILA 7000 కంటే ఎక్కువ మంది సభ్యత్వంతో భారతదేశంలోని గ్రంథాలయ సమాచార విజ్ఞాన రంగంలో అతిపెద్ద పేరుపొందిన వృత్తిపరమైన సంస్థ.
ఈ సంఘ విధాన విషయాల రూపకల్పన మరియు అమలుకు సంఘ సమితి (కౌన్సిల్), కార్యనిర్వాహకవర్గం (ఎగ్జిక్యూటివ్ కమిటీ) మరియు సెక్షనల్ కమిటీలు అనే మూడు ILA భాగాలు  బాధ్యత వహిస్తాయి. ఈ సంఘం ప్రధాన కార్యాలయం భారతదేశంలో ఢిల్లీలో ఉంది. 1933 నుండి మొదటి 12 సంవత్సరాలు కలకత్తాలోని ఇంపీరియల్ లైబ్రరీలో ఉంది. ఇది 1946 నుంచి సెప్టెంబర్ 1953 వరకు ఢిల్లీ విశ్వవిద్యాలయంలో పని చేసింది. ఆ తర్వాత కార్యాలయం తిరిగి ఆగస్టు 1964 వరకు కలకత్తాలో ఉండి, ఇంక ఢిల్లీకి శాశ్వత ప్రాతిపదికన మార్చబడింది.
లక్ష్యాలు
సంఘం ప్రధాన లక్ష్యాలు:
కార్యనిర్వాహక వర్గం
సంఘం కార్యకలాపాలు నిర్వహించుటకు ప్రతి రెండు సంవత్సరాలకు కార్యనిర్వాహక వర్గాన్ని సభ్యులు ఎన్నుకుంటారు. ఒక అధ్యక్షుడు, ఆరుగురు ఉపాధ్యక్షులు, ఒక ప్రధాన కార్యదర్శి, ఇరవై మంది కౌన్సిల్ సభ్యులను జనరల్ కౌన్సిల్ రెండు సంవత్సరాల పాటు ఎన్నుకుంటుంది. వివిధ రంగాల వ్యాపార కార్యకలాపాలను పర్యవేక్షించడానికి పదకొండు డిపార్ట్ మెంటల్ కమిటీలు ఉన్నాయి. ఆరుగురు ఉపాధ్యక్షులు దక్షిణ, ఉత్తర, తూర్పు, పడమర, కేంద్ర ప్రాంతానికి, ఇంకా కేంద్ర పాలిత ప్రాంతాలకు ప్రాతినిధ్యం వహించుతారు. వీరుకాకుండా ఒక కోశాధికారి, ఇద్దరు కార్యదర్సులు, ఒక గ్రంధాలయాధికారి, ప్రజాసంబంధాల అధికారి (PRO) కూడా ఈ సమితిలో  సభ్యులు.
సమావేశాలు
జాతీయ, అంతర్జాతీయ స్థాయిలో ప్రతి ఏటా సదస్సులు నిర్వహిస్తారు. దీని 33వ వార్షిక సదస్సు 1988 లో జరిగింది. 53వ వార్షిక సదస్సు 2007లో హైదరాబాద్‌లో జరిగింది. దీని 54వ వార్షిక సమావేశం 2008లో ముంబైలో జరిగింది. దీని 55వ వార్షిక సమావేశం గ్రేటర్ నోయిడాలోని బిర్లా ఇన్‌స్టిట్యూట్ ఆఫ్ మేనేజ్‌మెంట్ టెక్నాలజీలో 21-24 జనవరి 2010 వరకు భారతదేశంలో జరిగింది. 63వ వార్షిక సమావేశం లక్నోలోని బాబాసాహెబ్ భీమ్‌రావ్ అంబేద్కర్ విశ్వవిద్యాలయంలో 23-25 నవంబర్ 2017 వరకు "లైబ్రరీ మరియు ఇన్ఫర్మేషన్ సైన్స్ వృత్తి యొక్క స్థిరమైన అభివృద్ధి" అనే అంశంపై జరిగింది. ఇది LIS విభాగం మరియు బాబాసాహెబ్ భీమ్‌రావ్ అంబేద్కర్ యూనివర్సిటీ లక్నోలోని గౌతమ్ బుద్ధ సెంట్రల్ లైబ్రరీ నిర్వహించిన అంతర్జాతీయ సదస్సు. 2023 నాటికి 68వ సదస్సు అజ్మీర్ (రాజస్థాన్) లో నిర్వహించారు.
మూలాలు
వర్గం:గ్రంథాలయాలు వర్గం:సంఘాలు
ఎస్టోనియాలో హిందూమతం
ఎస్టోనియా లో హిందూమతం మైనారిటీ మతం. దాని జనాభాలో కేవలం 0.027% మాత్రమే హిందువులు.
దేశంలో హిందూ, బౌద్ధమతాలు రెండు 1990లలో నమోదయ్యాయి.
అంచనాలు
ఎస్టోనియాలో హిందువుల సంఖ్య చాలా తక్కువ. 2000 జనాభా లెక్కల ప్రకారం ఎస్టోనియాలో 138 మంది హిందువులు ఉన్నారు.
2011 జనాభా లెక్కల ప్రకారం, ఎస్టోనియాలో 295 మంది హిందూ మతాన్ని అనుసరిస్తున్నారు. 142 మంది హిందువులు, 121 మంది హరే కృష్ణలు, 32 మంది సహజ యోగ అనుచరులూ ఉన్నారు. హిందువులలో సగం మంది రాజధాని నగరం తల్లిన్‌లో నివసిస్తున్నారు.
మూలాలు
వర్గం:దేశాల వారీగా హిందూమతం
చీమకుర్తి నగరపంచాయితీ
చీమకుర్తి నగరపంచాయితీ, ఆంధ్రప్రదేశ్ రాష్ట్రం, ప్రకాశం జిల్లాజిల్లాకు చెందిన నగరపంచాయితీ.ఈ నగర పంచాయతీ బాపట్ల లోకసభ నియోజకవర్గం లోని, సంతనూతలపాడు శాసనసభ నియోజకవర్గం పరిధికి చెందినది.
చరిత్ర
ఈ నగర పంచాయతీ 20 వార్డులలో ఏర్పాటు చేశారు.దీని కోసం ప్రతి 5 సంవత్సరాలకు ఎన్నికలు జరుగుతాయి.
భౌగోళికం
చీమకుర్తి నగరపంచాయితీ 15.51494°N, 80.03676°Wఅక్షాంశాలు రేఖాంశాల మధ్య ఉంది.ఈ నగర పంచాయతీ ఆంధ్రప్రదేశ్ లోని ప్రకాశం జిల్లాలో గలదు.
జనాభా గణాంకాలు
ఈ పురపాలక సంఘంలో 2011 జనాభా లెక్కల ప్రకారం చీమకుర్తి మొత్తం జనాభా 79343. ఇందులో పురుషులు 40115 కాగా మహిళలు 39228 మంది ఉన్నారు. మొత్తం19333 కుటుంబాలు నివసిస్తున్నాయి. చీమకుర్తి సగటు సెక్స్ నిష్పత్తి 966.0-6 సంవత్సరాల వయస్సు గల పిల్లల జనాభా 9723 ఉన్నారు.అక్షరాస్యత రేటు 53.31%, ఇందులో పురుషులు 60.81% అక్షరాస్యులు ఉండగా మహిళల్లో 45.65% అక్షరాస్యులు ఉన్నారు. చిమకుర్తి మొత్తం వైశాల్యం 287.77 చ.కి.మీ. జనాభా సాంద్రత చదరపు కి.మీ.కు 276.చీమకుర్తిలో మొత్తం జనాభాలో 27.38% షెడ్యూల్డ్ కులాలు (SC) 3.52% షెడ్యూల్డ్ తెగ (ST) ఉన్నాయి
పౌర పరిపాలన
ఈ నగర పంచాయతి కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. నగర పంచాయతీ పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 20 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.
పాండవ ఉద్యోగ విజయములు
తిరుపతి వేంకట కవులుగా ప్రసిద్ధి చెందిన దివాకర్ల తిరుపతి శాస్త్రి, చెళ్లపిళ్ల వేంకటశాస్త్రి మహాభారత కథను పాండవ జననము, పాండవ ప్రవాసాము, పాండవరాజసూయము, పాండవోద్యోగము, పాండవ విజయము, పాండవ అశ్వమేధము అనే నాటకాలుగా రచించారు. అందులో అత్యంత ప్రజాదారణ పొందిన నాటకాలు పాండవోద్యోగం, పాండవ విజయం. ఆ రెండు నాటకాలను రెండు రోజులు ప్రదర్శించే వారు. కాలక్రమంలో ఆ రెండు నాటకాలను సంకలనం చేసి 'కురుక్షేత్రము' అనే నాటకంగా ప్రదర్శించేవారు. పాండవ ఉద్యోగ విజయాల, కురుక్షేత్రం నాటకాలు బాగా ప్రఖ్యాతి పొందాయి. ఈ నాటకాలు ప్రదర్శించని ఊరు లేదంటే అతిశయోక్తి కాదు. బావా ఎప్పుడు వచ్చితీవు అని జెండాపై కపిరాజు అనే రాగం తీయని ఆంధ్రుడు ఉండడేమో..పూర్తిగా కాకున్నా, ఈ పద్యాల పూర్వోత్తరాలు తెలియకున్నా, ఈ పద్యాలప్రారంభమైనా ఈ తరం వారికీ కూడా తెలుసు..అంత ప్రాచుర్యం పొందాయి ఈ పద్యాలు.. శ్రీకృష్ణరాయబారం సన్నివేశం ఎన్ని చిత్రాలలో ఉందో, ఈ పద్యాలు ఎన్ని సినిమాలలో ఉన్నాయో గణిచ లేము. అంత ప్రాచుర్యం పొందినవీ నాటకాలు, పద్యాలు..
కొన్ని పద్యాలు
బావా ఎప్పుడు వచ్చితీవు ఎల్లరునున్ సుఖులె భ్రాతల్ సుతుల్ చుట్టముల్ నీవాల్భ్యమున్ పట్టు కర్ణుడును మన్నీలున్ సుఖోపేతులే నీ వంశోన్నతి కోరు భీష్ముడును,నీమేల్కోరుద్రోణాదిభూ దేవుల్ సేమంబై మెసంగుదురే నీతేజమంబుహెచ్చిమంచున్
బయటి లింకులు
వర్గం:పౌరాణిక నాటకాలు
నార్వేలో హిందూమతం
thumb| బెర్గెన్ హిందూ సభ ఆలయం 30,000 ఉన్నాయి హిందువులు (0.5% జనాభా లో) నార్వే నాటికి 2020 ఈ హిందువులలో ఎక్కువ మంది దక్షిణాసియా సంతతికి చెందినవారు, వీరిలో ఎక్కువ మంది (సుమారు 75%) శ్రీలంక నుండి వచ్చిన తమిళ హిందువులు.
చరిత్ర
1914లో స్వామి శ్రీ ఆనంద ఆచార్య (1881-1945) హిందూమతాన్ని నార్వేకు పరిచయం చేసాడు.
1972లో నియంత ఇదీ అమీన్ భారతీయులను ఉగాండా నుండి బహిష్కరించినపుడు కొద్ది సంఖ్యలో గుజరాతీ హిందువులు నార్వేకు వచ్చారు. 1983 శ్రీలంక అంతర్యుద్ధం సమయంలో, చాలా మంది తమిళ హిందువులు శ్రీలంక నుండి నార్వేకు వలస వచ్చారు.
నార్వేలో హిందువుల జాతి నేపథ్యం
నార్వేలోని డయాస్పోరా హిందువులలో తమిళ (శ్రీలంక, భారతీయ) కుటుంబాలు, పంజాబీ కుటుంబాలు, ఉత్తర ప్రదేశ్ ప్రాంతానికి చెందిన కుటుంబాలు, అలాగే గుజరాతీలు, బెంగాలీలు ఉన్నారు.
ప్రత్యేకించి నార్వేజియన్ హిందువులలో, శ్రీలంక తమిళులు అతిపెద్ద సంఖ్యలో (మొత్తం హిందూ జనాభాలో సగం లేదా అంతకంటే ఎక్కువ) ఉన్నారు. దాదాపు 5000-7000 మంది హిందువులతో ఆధిపత్య జాతి ఇది.
నార్వేలోని హిందూ సంఘాలు
thumb| ఓస్లోలోని నార్వేజియన్ హిందూ సాంస్కృతిక కేంద్రం యువజన బృందం నార్వేలో అనేక హిందూ సంఘాలు ఉన్నాయి.
ISKCON కు నార్వేలో ఒక కేంద్రం ఉంది
నార్వేలోని హిందువుల దేవాలయాలు
thumb| ట్రోండ్‌హీమ్‌లో లో శ్రీ టిల్లర్ గణేశ దేవాలయం నార్వేలో 5 హిందూ దేవాలయాలు ఉన్నాయి
నార్వేలో హిందూ పండుగలు
దీపావళి వంటి చాలా ప్రధాన హిందూ పండుగలు నార్వేలో ప్రతి సంవత్సరం జరుపుకుంటారు.
నార్వేలోని హిందువులు, ప్రధానంగా శ్రీలంక నుండి వచ్చిన తమిళ హిందువులు, 12-రోజుల వార్షిక ఆలయ పండుగను జరుపుకుంటారు. ఈ మహోత్సవంలో ఊరేగింపులు ప్రధాన లక్షణం. ఇది నార్వేలో తమిళ హిందువుల ప్రధాన వార్షిక ఆచార సమావేశం.
మూలాలు
వర్గం:దేశాల వారీగా హిందూమతం వర్గం:నార్వే
పోర్టోరీకో స్వతంత్ర పార్టీ
పోర్టోరీకో స్వతంత్ర పార్టీ (Puerto Rican Independence Party) (స్పానిష్: Partido Independentista Puertorriqueño) పోర్టోరికోకు చెందిన ఒక రాజకీయపార్టీ. ఈ పార్టీ అమెరికా సంయుక్త రాష్ట్రాల నుండి దేశానికి స్వాతంత్ర్యము సాధించేందుకు కృషి చేస్తున్నది. ఇది పోర్టోరికోలోని ప్రధాన రాజకీయ పార్టీలలో ఒకటి, అన్ని నమోదైన పార్టీలలో కెళ్ళా రెండవ అత్యంత పాత పార్టీ. ఈ పార్టీ 1946 అక్టోబర్ 20వ సంవత్సరంలో గిల్‌బెర్టో కన్‌సెప్షియన్ డి గ్రాసియా ద్వారా స్థాపించబడింది.
వర్గం:వివిధ దేశాలలో రాజకీయ పార్టీలు వర్గం:పోర్టోరికో
థోల్ సరస్సు
చరిత్ర
ఈ సరస్సు ను మొదట 1912 లో గైక్వాడ్ రైతులకు నీటిపారుదల సౌకర్యాలు కల్పించడానికి ఒక ట్యాంకుగా నిర్మించారు.
భౌగోళికం
ఈ సరస్సు 15,500 హెక్టార్ల (38,000 ఎకరాలు) పరీవాహక ప్రాంతం లో పారుతుంది. ఇది మహెసనా జిల్లాలోని పాక్షిక శుష్క మండలంలో పొడి ఆకురాల్చే వృక్షసంపదలో ఉంది.
వివిధ ప్రాంతాల నుండి దూరం
ఈ సరస్సు థోల్ గ్రామానికి సమీపంలో ఉన్న కలోల్ నుండి 20 కిలోమీటర్ల (12 మైళ్ళు) దూరంలో, అహ్మదాబాద్ నుండి 40 కిలోమీటర్ల (25 మైళ్ళు) దూరంలో, మహెసనా జిల్లా లోని మహెసనా నుండి 75 కిలోమీటర్ల (47 మైళ్ళు) దూరంలో ఉంది.
నీటి నిల్వ సామర్థ్యం
ఈ సరస్సు నిల్వ సామర్థ్యం 84 మిలియన్ క్యూబిక్ మీటర్లు (3.0 × 109 క్యూబిక్ అడుగులు). దీని నీటి విస్తరణ ప్రాంతం 699 హెక్టార్లు (1,730 ఎకరాలు). సరస్సు తీరం పొడవు 5.62 కిలోమీటర్లు (3.49 మైళ్ళు).
నిర్వహణ, అభివృద్ధి
ఈ సరస్సు నిర్వహణ, అభివృద్ధి బాధ్యతలు గుజరాత్ ప్రభుత్వ అటవీ శాఖ, నీటిపారుదల శాఖల ఆధీనంలో ఉన్నాయి.
మూలాలు
వర్గం:సరస్సులు వర్గం:గుజరాత్ వర్గం:నీటి వనరులు
బోరిస్ జాన్సన్
అలెగ్జాండర్ బోరిస్ డి పిఫెల్ జాన్సన్ (జననం 1964 జూన్ 19) ఒక బ్రిటిష్ రాజకీయవేత్త, చరిత్రకారుడు మాజీ పాత్రికేయుడు. 2019 జనవరి నుంచి యునైటెడ్ కింగ్‌డమ్‌కు ప్రధానిగా, కన్జర్వేటివ్ పార్టీ నాయకుడిగా ఉన్నాడు. 2001 నుండి 2008 వరకు, తరువాత 2015 నుండి పార్లమెంటు సభ్యుడిగా పనిచేశాడు. 2008 నుండి 2016 వరకు లండన్ మేయర్‌గా, 2016 నుండి 2018 వరకు బ్రిటిష్ విదేశాంగ కార్యదర్శిగా పనిచేశాడు.
భీమరాజు వెంకటరమణ
భీమరాజు వెంకటరమణ హాస్య కథా రచయిత. ఆయన హాస్య కథలతోపాటు మామూలు కథలు అనగా ప్రేమకథలు, కుటుంబ సంబంధాల కథలు కూడా రాశాడు. అతను హాస్యరచన రంగంలో తెలుగు విశ్వవిద్యాలయం కీర్తి పురస్కారాన్ని 2017లో అందుకున్నాడు
బోరిస్ జాన్సన్
అమెరికాలోని న్యూయార్క్ నగరంలో బ్రిటిష్ దంపతులకు జన్మించిన బోరిస్ జాన్సన్ యూరోపియన్ కాలేజ్, బ్రస్సెల్స్, ఈటన్ కాలేజ్ ఇంకా ఆక్స్ఫర్డ్ ఇన్స్టిట్యూట్ ఆఫ్ బెలియల్లో విద్యను అభ్యసించాడు. అతను టైమ్స్ పత్రికలో జర్నలిస్టుగా తన వృత్తిని ప్రారంభించాడు. తరువాత అతను ది డైలీ టెలిగ్రాఫ్ బ్రస్సెల్స్ కరస్పాండెంట్‌గా, తరువాత 1994 నుండి 1999 వరకు డైలీ టెలిగ్రాఫ్ అసిస్టెంట్ ఎడిటర్‌గా పనిచేశాడు.
భీమరాజు వెంకటరమణ
జీవిత విశేషాలు
అతను ప్రకాశం జిల్లా ఒంగోలులో 1956 ఆగస్టు 15న భీమరాజు నరసింహారావు, లీలావతి దంపతులకు జన్మించాడు. ప్రాథమిక విద్యను అక్కడే అభ్యసించాడు. కామర్స్ లో డిగ్రీ చేసాడు. అతని తండ్రి భీమరాజు నరసింహారావు 1960ల కాలంలో ఆంధ్రపత్రిక, హిందూ దినపత్రికలకు ఒంగోలు నుండి విలేకరిగాను, రెండు దశాబ్దాల పాటు జ్ఞానప్రభ (ఆధ్యాత్మిక పత్రిక) కు సంపాదకులుగా వ్యవహరించాడు. అతని ప్రభావం కారణంగా వెంకటరమణకు సాహిత్యంపై ఆసక్తి ఏర్పడినది. వృత్తి రీత్యా ప్రైవేటు సర్వీసు రంగంలో ఉన్న అతనికి అనుకోకుండా సాహిత్య రంగంపై అనురక్తి ఏర్పడినది. శ్రీ వేంకటేశ్వరస్వామి మీద 30 కి పైగా కవితలు రాసాడు. అవి "వసుధ" ఆధ్యాత్మిక మాసపత్రికలో ప్రచురితమయ్యాయి. తరువాత కథారచనను చేపట్టాడు. అతను రాసిన కథలు 30కి పైగా ప్రచురితమయ్యాయి. అందులో 23 హాస్యకథలు. ఈ కథలను కలిపి ఒక సంపుటిగా "కుడి ఎడమైతే" అనే పుస్తకంగా వెలువరించాడు. కొన్ని కథలు కన్నడ భాషలోకి అనువాదమయ్యాయి. మానవ ప్రవృత్తులలోని వైరుధ్యాలు, విభిన్న పోకడలు అతని రచనలకు ఇతివృత్తాలు. వీరి కథల్లో సన్నివేశాలు, సంభాషణలు సహజంగా ఉంటాయి.
బోరిస్ జాన్సన్
మూలాలు
వర్గం:1964 జననాలు
భీమరాజు వెంకటరమణ
మూలాలు
వర్గం:1956 జననాలు వర్గం:జీవిస్తున్న ప్రజలు వర్గం:ప్రకాశం జిల్లా రచయితలు వర్గం:తెలుగు విశ్వవిద్యాలయం కీర్తి పురస్కారాల విజేతలు-2017
స్వామి రామానంద తీర్థ
బాల్యం, విద్యాభ్యాసం
స్వామి రామానంద తీర్థ బాల్యనామం వెంకటరావు ఖెడ్గేకర్. ఈయన అక్టోబర్ 3, 1903లో గుల్బర్గా జిల్లా, జాగిర్ గ్రామంలో జన్మించారు. ఆయన తండ్రి సన్యాసం స్వీకరించటంతో బంధువుల ఔదార్యంతో తన విద్యాభ్యాసాన్ని సాగించవలసి వచ్చింది. లోకమాన్య బాల గంగాధర తిలక్‌ను ఈయన ఆదర్శంగా తీసుకున్నాడు. గాంధీజీ ప్రారంభించిన సహాయ నిరాకరణ ఉద్యమంలో పాల్గొని బడికి గాంధీ టోపి వేసుకుని వెళ్ళి తన నిరసన తెలిపి కొంత కాలం చదువుకు సెలవిచ్చాడు. తరువాత కాంగ్రెస్లో చేరాడు. తన ఇరవై ఒకటో యేడాది తరువాత చదువుపై దృష్టి పెట్టి ఎం ఏ పట్టా సాధించాడు.
యవ్వనం
కొంత కాలం ప్రసిద్ధ కార్మిక నాయకుడు ఎన్ ఎం జోషి కార్మికోద్యమంలో పాల్గొన్నాడు. 1926 లో ఢిల్లీలో ఉండగా పాక్షిక పక్షవాతానికి గురై కొంత కాలానికి కోలుకున్నాడు. తన ఆరోగ్య పరిమితి దృష్ట్యా జోషి అనుమతితో కార్మికోద్యమానికి స్వస్తి చెప్పి ఒస్మనాబాద్ స్కూల్ లో ప్రధానోపాధ్యాయుడిగా చేరారు. ఈ దరిమిలా హైదరాబాదు రాష్ట్రంలో హిందువులపై జరుపుతున్న దుశ్చర్యలు, ఆంక్షల గురించి తెలుసుకున్నాడు. అప్పటి ప్రభుత్వం, హిందూ ఉన్నత పాఠశాల స్థాపపనకు నిరాకరించింది. ఐతే ఓ లొసుగును ఉపయోగించుకుని ప్రాథమిక పాఠశాలను విస్తరించి ఉన్నత పాఠశాల నెలకొల్పాడు. ఆ స్కూల్ ప్రప్రథమ ప్రధానోపాధ్యాయుడిగా రామానంద తీర్థను నియమించడం జరిగింది. 1930 జనవరి 14 లో ఆయన సన్యాస దీక్ష స్వీకరించాడు. ఆయన పేరును స్వామి రామానంద తీర్థగా మార్చుకున్నాడు. వితరణల ద్వారా జీవనం సాగిస్తూ విద్యారంగానికే అంకితమైయ్యారు.
మరణం
1972, జనవరి 22న మరణించారు.
వెలుపలి లంకెలు
వర్గం:స్వాతంత్ర్య సమర యోధులు వర్గం:తెలంగాణ విమోచనోద్యమంలో పాల్గొన్న వ్యక్తులు వర్గం:1903 జననాలు వర్గం:1972 మరణాలు వర్గం:2వ లోక్‌సభ సభ్యులు వర్గం:తెలంగాణ స్వాతంత్ర్య సమరయోధులు
స్వాతి నక్షత్రం (ఖగోళశాస్త్రం)
భూతేశ్ (Boötis) నక్షత్రరాశిలో కనిపించే అతి ప్రకాశవంతమైన నక్షత్రం స్వాతి. ఇది ఉత్తరార్ధ గోళానికి సంబందించిన నక్షత్రాలలోకెల్లా అత్యంత ప్రకాశవంతమైనది. ఆరెంజ్ రంగులో ప్రకాశించే దీని దృశ్య ప్రకాశ పరిమాణం – 0.05. నిరాపేక్ష ప్రకాశ పరిమాణం విలువ -0.31. భూమి మీద నుంచి చూస్తే ఆకాశంలో రాత్రిపూట కనిపించే అత్యంత ప్రకాశవంతమైన నక్షత్రాలలో నాల్గవది స్వాతి నక్షత్రం. (మొదటి మూడు నక్షత్రాలు వరుసగా సిరియస్, కానోపస్, ఆల్ఫా సెంటారి). ఇది మనకు 36.7 కాంతి సంవత్సరాల దూరంలో వుంది. భూతేశ్ నక్షత్రరాశిలో కనిపించే ఈ నక్షత్రాన్ని బేయర్ నామకరణ పద్దతిలో α Bootis (Alpha Bootis) గా సూచిస్తారు. ఆంగ్లంలో ఆర్క్ చురస్ (Arcturus) గా పిలిచే ఈ నక్షత్రాన్ని తెలుగులో స్వాతి నక్షత్రం అని వ్యవహరిస్తారు.
ఆరెంజ్ రంగులో ఉజ్వలంగా మెరుస్తూ కనిపించే స్వాతి నక్షత్రం నిజానికి ఒక రెడ్ జెయంట్ స్టార్. ఇది K తరగతికి చెందిన ‘ప్రధాన క్రమ’(Main Sequence) దశలో వున్న హైపర్ జెయంట్ నక్షత్రం. వర్ణపటరీత్యా ఇది K0III తరగతికి చెందిన లేత పసుపు-ఆరెంజ్ (Pale Yellowish Orange) వర్ణనక్షత్రం. ఇది సూర్యునికంటే వ్యాసంలో 25 రెట్లు పెద్దది, తేజస్సు (Luminosity) లో సుమారుగా 170 రెట్లు పెద్దది. దీని ద్రవ్యరాశి సూర్యుని కన్నా కొద్దిగ ఎక్కువ.(1.1 M☉)
నక్షత్ర పరిశీలన
భూతేశ్ (బూటేస్) నక్షత్రరాశి ఆరు ప్రధాన నక్షత్రాలతో కూడి, చూడడానికి ఒక గాలిపటం లాగ కనిపిస్తుంది. ఈ గాలిపటం తాలూకు అడుగు భాగంలో ఆరెంజ్ రంగులో మెరుస్తూ ప్రకాశవంతంగా కనిపించే నక్షత్రమే స్వాతి. దీనిని సప్త ఋషి మండలం ద్వారా కూడా తేలికగా గుర్తుపట్టవచ్చు. సప్త ఋషి మండలం (ఉర్సా మేజర్ లేదా గ్రేట్ డిప్పర్ నక్షత్రరాశి) లోని చివరి మూడు నక్షత్రాలు వంపులో కనిపిస్తాయి. ఆ వంపును అదేవిధంగా తూర్పుకు పొడిగిస్తే ప్రకాశవంతమైన స్వాతి నక్షత్రం కనిపిస్తుంది.
స్వాతి నక్షత్రాన్ని వసంతకాలపు త్రిభుజం (Spring Triangle) లో భాగంగా కూడా గుర్తించవచ్చు. ఉత్తరార్ధ గోళంలో వున్న వారికి స్వాతి, చిత్ర (స్పైకా), మఘ (రెగ్యులస్) నక్షత్రాలు – ఈ మూడు అతి ప్రకాశవంతమైన నక్షత్రాలు వసంతకాలంలో (మార్చ్ - జూన్) రాత్రిపూట ఆకాశంలో ఒక ఊహాత్మక త్రిభుజాన్ని ఏర్పరుస్తున్నట్లుగా కనిపిస్తాయి. దీన్ని వసంతకాలపు త్రిభుజం (Spring Triangle) గా పేర్కొంటారు. ఈ మూడు నక్షత్రాలు వేర్వేరు నక్షత్ర రాశులకు చెందినప్పటికీ వాటి మొదటి ప్రకాశ పరిమాణ తరగతి కారణంగా వసంతకాలపు రాత్రివేళలో ఈ త్రిభుజం స్పష్టంగా కనిపిస్తుంది. ఈ వసంతకాలపు త్రిభుజాన్ని గుర్తించడం ద్వారా, ఆరెంజ్ రంగులో వెలిగిపోతూ ఒక శీర్షంలో వున్న స్వాతి నక్షత్రాన్ని సులువుగా గుర్తుపట్టవచ్చు.
దృశ్యత (visibility)
స్వాతి నక్షత్రం ఉత్తరార్ధ గోళానికి చెందిన నక్షత్రం. ఉత్తరార్ధ గోళంలోని అన్ని ప్రాంతాలలోను స్పష్టంగా కనిపించే ఈ నక్షత్రం, భూమధ్యరేఖ నుండి మరింత దక్షిణంగా పోయే కొలదీ క్షితిజానికి దగ్గరగా కనిపించడం ప్రారంభమవుతుంది. సిద్ధాంతపరంగా స్వాతి నక్షత్రాన్ని చూడడానికి దృశ్య అక్షాంశ పరిమితి 70° 49' 03.99" S. అందువలన 70.82°S కు దక్షిణంగా వున్నఅక్షాంశ ప్రాంతాలలో ఆకాశంలో స్వాతి నక్షత్రం కనిపించదు. 70.82°S కు ఉత్తరంగా వున్న అక్షాంశ ప్రాంతాల వారికి మాత్రమే ఆకాశంలో స్వాతి నక్షత్రం కనిపిస్తుంది.
70° 49' 03.99" N కు ఉత్తరాన్న స్వాతి నక్షత్రం ధృవ పరిభ్రమణ తారగా వుంటుంది. అనగా ఉత్తర ధృవం నుండి 19.18° అక్షాంశ పరిధిలోపల ఇది ధృవ పరిభ్రమణ తార అవుతుంది. దీని దిక్పాతం 19° 10' 56.00" N. అందువల్ల 70.82°N కు ఉత్తరంగావున్న అక్షాంశ ప్రాంతాలపై నుండి ఆకాశంలో చూస్తే స్వాతి నక్షత్రం ధృవనక్షత్రం చుట్టూ పరిభ్రమిస్తున్నట్లు వుంటుంది. 70.82° N కు దక్షిణంగావున్న అక్షాంశ ప్రాంతాలపై నుండి చూస్తే స్వాతి నక్షత్రం ఆకాశంలో క్షితిజానికి దిగువన అస్తమిస్తుంది.
దూరం
స్వాతి నక్షత్రం సూర్యుని నుండి 36.7 కంటి సంవత్సరాల దూరంలో వుంది. హిప్పార్కస్ శాటిలైట్ టెలీస్కోప్ ఏడాదికి 88.83 మిల్లీ ఆర్క్ సెకండ్ల పారలాక్స్ షిఫ్ట్ (దృష్టి విక్షేపణ విస్థాపనం) ను ఆధారంగా చేసుకొని ఈ నక్షత్రం సూర్యుని నుండి 36.7 కాంతి సంవత్సరాల దూరంలో ఉందని నిర్ధారించింది. ఈ దూరం 0.54 మిల్లీ ఆర్క్ సెకండ్ల పారలాక్స్ దోషంతో లెక్కించబడింది. అంటే సూర్యుని నుండి ఈ నక్షత్రానికి గల దూరం, 36.7 ± 0.23 కాంతి సంవత్సరాలు లేదా 11.26 ± 0.069 పార్ సెకన్ల అవధులు మధ్య ఉంటుంది. మనకు స్వాతి నక్షత్రం సుమారుగా 37 కాంతి సంవత్సరాల దూరంలో వుంది అంటే స్వాతి నక్షత్రం నుండి కాంతి మనకు చేరడానికి 37 సంవత్సరాల కాలం పడుతుందని అర్ధం. అంటే ఇప్పుడు మనకు ఆకాశంలో కనిపిస్తున్న స్వాతి నక్షత్రం, నిజానికి 37 సంవత్సరాల క్రితం స్వాతి ఆకాశంలో ఎలా ఉండేదో ఆ స్థితిలో వున్న నక్షత్రం మాత్రమే మనకు కనిపిస్తున్నది అని అర్ధం.
సమీప ఖగోళరాశులు ముప్రిర్డ్ నక్షత్రం: స్వాతి నక్షత్రానికి కేవలం 3.24 కాంతి సంవత్సరాల దూరంలో ఈటా భూతేశ్ (η Bootis) లేదా ముప్రిర్డ్ అనే నక్షత్రం వుంది. +2.68 ప్రకాశ పరిమాణం గల ఈ నక్షత్రం స్వాతీ నక్షత్రానికి పడమరలో కొద్ధి డిగ్రీల కోణీయ దూరంలో వుంది. అయితే మనకు స్వాతి ఎంత దూరంలో వుందో, అంతే దూరంలో ముప్రిర్డ్ నక్షత్రం కూడా వుంది. మన భూమిపై నుంచి చూస్తే మనకు మెర్క్యూరీ గ్రహం ఎంత కాంతివంతంగా కనిపిస్తుందో, అదేవిధంగా స్వాతి నక్షత్రంపై నుండి చూస్తే ముప్రిర్డ్ నక్షత్రం కూడా అంటే కాంతివంతంగా (-2.5 పరిమాణంతో) కనిపిస్తుంది. అలాగే భూమి మీద నుండి చూస్తే మనకు శుక్ర గ్రహం ఎంత ప్రకాశవంతంగా కనపడుతుందో, అదేవిధంగా ముప్రిర్డ్ నక్షత్రంపై నుండి చూస్తే స్వాతి నక్షత్రం కూడా అంతే ప్రకాశవంతంగా (-5.2 పరిమాణంతో) కనిపిస్తుంది.